title: Mén Tingkes
text: Mara suwud ia ngomong kéto, lantas ia nuléngék tur ngamé-amé: "Nah Pan Tingkes, dija kapo tongos Bapan Ceningé jani, tiang tuara nawang, ada patungkas Bapané tekén tiang ané malu, sing ja tiang pelihan, tiang ngidih kapelihan, dumadak Pan Ceningé suka ngampura, nyaksapang patungkasé ané malu, balik jani jalan pada saling yasayang, sajaba ento tiang nyuksemayang pesan yasan Pan Ceningé ngadakang I Wayan Tingkes, wiréh ia suba mahan nulung pianak tiangé sengkala sanget. Uli jani dumadak apang sida terus tiang teked ka pianak somah satereh mamelah-melah ngajak saturunan Bapan Ceningé".